The Disaster Artist (filem)

The Disaster Artist merupakan filem biografi dan komedi-drama Amerika Syarikat tahun 2017 yang diarahkan dan diterbitkan oleh James Franco. Ditulis oleh Scott Neustadter dan Michael H. Weber, filem ini berdasarkan buku bukan fiksyen Greg Sestero dan Tom Bissell dengan judul yang sama, berceritakan tentang pembikinan filem Tommy Wiseau pada tahun 2003 berjudul The Room, yang dianggap salah satu filem terburuk. Filem ini dibintangi oleh James dan Dave Franco sebagai Wiseau dan Sestero, disamping Seth Rogen (yang juga bertindak sebagai penerbit), Alison Brie, Ari Graynor, Josh Hutcherson, dan Jacki Weaver.

Filem ini telah ditayangkan di South by Southwest pada 12 Mac 2017, kemudiannya di Festival Filem Antarabangsa Toronto 2017 pada 11 September dan Festival Filem Antarabangsa San Sebastián 2017 di mana filem ini menjadi filem Amerika Syarikat pertama yang memenangi hadiah utama, Golden Shell sejak A Thousand Years of Good Prayers pada tahun 2007.

Diedarkan oleh A24 di Amerika Syarikat dan Warner Bros. Pictures untuk pasaran antarabangsa, The Disaster Artist telah diedarkan secara terhad pada 1 Disember 2017 sebelum pembukaan besar-besaran pada 8 Disember 2017. Filem ini menerima pujian dari para pengkritik filem terutama lakonan James Franco, dan turut dipilih oleh National Board of Review sebagai salah satu filem terbaik 2017. James Franco telah menangi Pelakon Lelaki Terbaik - Muzikal atau Komedi semasa Anugerah Golden Globe ke-75 selain menerima pencalonan untuk Filem Terbaik - Muzikal atau Komedi. 

Pelakon
 Dave Franco sebagai Greg Sestero
 James Franco sebagai Tommy Wiseau
 Seth Rogen sebagai Sandy Schklair
 Ari Graynor sebagai Juliette Danielle
 Josh Hutcherson sebagai Philip Haldiman
 Jacki Weaver sebagai Carolyn Minnott
 Alison Brie sebagai Amber 
 Megan Mullally sebagai Mrs. Sestero
 Hannibal Buress sebagai Bill Meurer
 Jason Mantzoukas sebagai Peter Anway
 Paul Scheer sebagai Raphael Smadja
 Sharon Stone sebagai Iris Burton
 Melanie Griffith sebagai Jean Shelton
 Zac Efron sebagai Dan Janjigian
 Andrew Santino sebagai Scott Holmes
 June Diane Raphael sebagai Robyn Paris
 Nathan Fielder sebagai Kyle Vogt

Rujukan

Pautan luar




Kategori:Filem 2017
Kategori:Filem bahasa Inggeris
Kategori:Filem arahan James Franco
Kategori:Filem Amerika Syarikat tahun 2017